
1. 
Vedtagelse af dagsordenen
13649/04 OJ/CONS 60 ECOFIN 330
Rådet vedtog ovennævnte dagsorden.

2.
Godkendelse af listen over A-punkter 

13650/04 PTS A 49
Rådet godkendte listen over A-punkter i 13650/04.

Addendum 1 til denne protokol indeholder oplysninger vedrørende punkt 3, 4 og 5 på oven​nævnte liste.

3.
Stabilitets- og vækstpagten 
· Procedure i forbindelse med uforholdsmæssigt store underskud: Opfølgning af artikel 104, stk. 7 - Henstilling til Nederlandene 

Rådet gennemgik de foranstaltninger, som Nederlandene har truffet for at imødekomme Rådets henstilling efter bestemmelserne i artikel 104, stk. 7. På baggrund af en erklæring fra kommissær Joaquín ALMUNIA  noterede Rådet sig med tilfredshed, at den indsats, som den nederlandske regering har gjort som følge af Rådets henstilling af 2. juni 2004, på nuværende tidspunkt ser ud til at kunne bringe Nederlandenes situation med uforholdsmæssigt store underskud til ophør senest i 2005. 

· September-underretninger

Rådet noterede sig kommissær Joaquín ALMUNIAs orientering om sidste måneds finanspo​litiske underretninger fra medlemsstaterne og vedtog følgende konklusioner om de budget​data, Grækenland har indberettet:

"Rådet havde en indgående drøftelse af de reviderede græske finanspolitiske oplysninger. Det erindrede om de betænkeligheder, som ministrene havde givet udtryk for på det uformelle møde den 10.-11. september. Økofin-Rådet noterede sig Kommissionens orienterende note til Grækenland om de finanspolitiske underretninger.

Rådet hilste Kommissionens initiativ velkommen og så frem til en detaljeret rapport om Grækenlands oplysninger vedrørende underskud og gæld tilbage til 1997, der skal forelægges snarest, når EFC er færdig med sin behandling heraf. Rådet anerkendte, at de græske myndig​heder er rede til og indstillet på at arbejde sammen med Kommissionen for at få skabt klarhed omkring en række spørgsmål, og henstillede indtrængende til de græske myndigheder, at de indberetter alle nødvendige oplysninger, så rapporten kan gøres færdig inden det næste møde i Økofin-Rådet. Rådet og Kommissionen samt de græske myndigheder vil på den baggrund inden for deres respektive områder kunne drage de nødvendige konsekvenser med henblik på som en prioritet at forbedre kvaliteten af budgetoplysningerne for at undgå problemer i frem​tiden. Revision af budgetoplysninger af samme art som nu har været konstateret i Grækenlands tilfælde bør ikke gentage sig i Fællesskabet."

4.
Initiativ til lovgivningsreform

· Metode til at måle den administrative byrde, der pålægges erhvervslivet 

13494/04 ECOFIN 328 COMPET 164
Formanden for Udvalget for Økonomisk Politik orienterede Rådet om udvalgets arbejde. 
Rådet havde en udveksling af synspunkter og vedtog følgende konklusioner:

"Rådet støtter udviklingen af en fælles europæisk metode til at måle den administrative byrde, som EU-lovgivning og -regulering pålægger erhvervslivet, som et af de elementer, der kan anvendes med henblik på mikroøkonomisk vurdering af specifikke nye initiativer eller med henblik på forenkling af gældende lovgivning og for at forbedre evalueringen af politikafgø​relser og resultater. Ministrene var enige om, at en fælles europæisk metode bl.a. bør bygge på anbefalinger fra EPC, og at metoden vil kunne følge standardomkostningsmodellen (SCM) uden nødvendigvis at være identisk hermed, afhængigt af resultaterne af fremtidige pilotpro​jekter.

Rådet (ØKOFIN) ser positivt på, at Kommissionen inden længe agter at forelægge en med​delelse herom. Det anmoder Kommissionen om at fortsætte udviklingen af en fælles metode, bl.a. ved iværksættelse af pilotprojekter for at få metodens tekniske karakteristika samt dens anvendelse i konkrete tilfælde, såvel forudgående som efterfølgende, fastlagt nærmere. Pilot​fasen og anvendelse af en metode i EU med et positivt resultat vil kræve aktivt samarbejde fra medlemsstaternes side. Ministrene gav tilsagn om at bistå Kommissionen med at give de oplysninger, der er nødvendige for at foretage vurderinger, når Kommissionen anmoder herom. Rådet opfordrer Kommissionen til at forelægge og gennemføre en fælles metode til at måle den administrative byrde så hurtigt som muligt i 2005, når pilotfasen er afsluttet. Det opfordrer også Kommissionen og medlemsstaterne til at overveje, hvordan der senere kan udvikles kvantitative mål for nedbringelse af den administrative byrde på bestemte områder inden for erhvervslivet.

Rådet (ØKOFIN) vil vende tilbage til spørgsmålet om regulering, herunder navnlig spørgs​målet om afprøvning af konkurrenceevnen, senere på året. Rådet finder det vigtigt, at Det Europæiske Råd på forårsmødet i 2005 vender tilbage til dette spørgsmål i forbindelse med midtvejsrevisionen af Lissabon-strategien."

5.
Beskyttelse af EU's finansielle interesser

· Mundtlig rapport fra Kommissionen 
11981/04 FIN 371 ECOFIN 293 



+ ADD 1

+ ADD 2
Rådet noterede sig kommissær Michaele SCHREYERs forelæggelse af årsberetningen for 2003 om beskyttelse af EU's finansielle interesser og om bekæmpelse af svig, samt af det lov​givningsmæssige forslag, der skal fremme gensidig bistand mellem Kommissionen og med​lemsstaterne, navnlig på områder som momssvig og hvidvaskning af penge.

6.
Finansiel ramme for 2007-2013
· Budgetdisciplin og -fleksibilitet

11745/04 CADREFIN 28 BUDGET 40 FIN 363

13379/04 BUDGET 58 CADREFIN 71 FIN 440
12982/04 BUDGET 42 CADREFIN 53 FIN 422 
Rådet havde en første drøftelse om Kommissionens forslag vedrørende budgetdisciplin og ‑fleksibilitet på baggrund af dok. 13379/04. Ved samme lejlighed noterede Rådet sig tillige Kommissionens forelæggelse af sit forslag til en fremtidig ordning for EU's egne indtægter.

________________________







� 	De offentligt tilgængelige oplysninger i forbindelse med den endelige vedtagelse af rådsakter findes i addendum 1 til denne protokol.  

